REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/15-16/25

URBROJ: 238-27-15-10-15-2

Bregana, 3. 4. 2015.

Z A P I S N I K

s 25. redovne sjednice OSNOVNE ŠKOLE MILANA LANGA, BREGANA, Langova 2, održane dana 2. travnja 2015. godine u zbornici Škole s početkom u 18 sati.

Prisutni članovi Školskog odbora: Sanja Rapljenović - predsjednica, Marija Aščić, Mirjana Kovačić Prošić, Josip Petrić, Ivan Piškulić, Ivana Smolej Kolarek i Nevenka Gračanin.

Ostali prisutni: Igor Matijašić, ravnatelj.

Zapisničar: Ljiljana Sečkar, tajnica.

Predsjednica Sanja Rapljenović pozdravila je prisutne, konstatirala da sjednici prisustvuju svi članovi Školskog odbora, dakle ispunjeni su uvjeti za rad Školskog odbora i predložila sljedeći

Dnevni red:

1. Zahtjev ravnatelja za davanje prethodne suglasnosti za zasnivanje radnog odnosa na određeno vrijeme za radno mjesto učitelja/ice njemačkog jezika
2. Razno

Dnevni red jednoglasno je usvojen.

**Ad 1) Zahtjev ravnatelja za davanje prethodne suglasnosti za zasnivanje radnog odnosa na određeno vrijeme za radno mjesto učiteljice njemačkog jezika**

Igor Matijašić, ravnatelj Škole, obavijestio je prisutne da je natječaj za radno mjesto učiteljice njemačkog jezika na određeno vrijeme s nepunim radnim vremenom od 30 sati tjedno (zamjena za učiteljicu Gabrijelu Orlić Mahović) objavljen 17. 3. 2015. na mrežnim stranicama i oglasnim pločama Hrvatskog zavoda za zapošljavanje i Škole. Natječaj je istekao 25. 3. 2015. godine i u natječajnom roku zaprimljena je samo jedna prijava, od Irene Matijaščić, mag. njemačkog jezika i književnosti i mag. edukacije slovakistike. Pregledom natječajne dokumentacije utvrdio je da Irena Matijaščić ispunjava tražene uvjete.

Napomenuo je da Irena Matijaščić ima sklopljen ugovor o radu na određeno vrijeme (sklopljen 5. 11. 2014.) za obavljanje poslova navedenog radnog mjesta do najdulje pet mjeseci. Kroz navedeno razdoblje utvrdio je da kandidatkinja Irena Matijaščić vrlo uspješno obavlja poslove učiteljice njemačkog jezika te da su njenim radom zadovoljni i učenici i njihovi roditelji.

Temeljem članka 107. st. 1. i čl. 114. st. 1. Zakona o odgoju i obrazovanju u osnovnoj i srednjoj školi, traži prethodnu suglasnost Školskog odbora za zasnivanje radnog odnosa na određeno vrijeme za obavljanje poslova radnog mjesta učiteljice njemačkog jezika s nepunim radnim vremenom od 30 sati tjedno (mjesto rada u matičnoj školi u Bregani, PŠ Novo Selo i PŠ Noršić Selo) s Irenom Matijaščić do povratka na rad učiteljice Gabrijele Orlić Mahović.

Predsjednica ŠO-a Sanja Rapljenović dala je prijedlog ravnatelja na glasanje.

Nakon provedenog glasanja, predsjednica Sanja Rapljenović konstatirala je, da je na prijedlog ravnatelja

Temeljem članka 107. st. 1. I čl. 114. st. 1. Zakona o odgoju i obrazovanju u osnovnoj i srednjoj školi (NN br: 87/08., 86/09., 92/10., 105/10., 90/11., 16/12., 86/12., 94/13. i 152/14.) jednoglasno donijeta sljedeća

O D L U K A

Daje se prethodna suglasnost ravnatelju Škole za zasnivanje radnog odnosa na određeno vrijeme za obavljanje poslova radnog mjesta učiteljice njemačkog jezika s nepunim radnim vremenom od 30 sati tjedno s Irenom Matijaščić, mag. njemačkog jezika i književnosti i mag. edukacije slovakistike do povratka učiteljice Gabrijele Orlić Mahović na rad.

**Ad 2) Razno**

Nije bilo dodatnih upita i prijedloga.

Završeno u 18,20 sati.

Zapisničar:

\_\_\_\_\_\_\_\_\_\_\_\_\_\_\_\_\_\_\_

Ljiljana Sečkar

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Rapljenović, prof.